JohanHeinsen/ENO huggingface dataset:
Odense Adresse-Contoirs Efterretninger, 1835-04-24
Efterat Discussionen i Deputeertkammeret over den amerikanske Traktat havde varet i 5 fulde Døgn, er den almindelige Debatte sluttet og Man er gaaet over til de enkelte Artikler. Hr. Bignon havde foreslaaet et Amendement angaaende Bevilgelse af 12 Millioner Fr. istedet for 25, og Hr. Desabes et andet om at udsætte Discussionen til næste Session. Under Debatten den 15de fremkaldte Hr. Auguis, som heftigt angreb Traktaten, et komisk Optrin J sin Jver greb han nemlig det paa Tribunen staaende Blækhuus istedetfor det Glas Sukkervand, som stedse staaer til enhver Talers Afbenyttelse, og overslog derved Tribunen, med Blæk. For at gjøre det godt igjen, slog han Vander derover, og besprøitede derved Redakteuren af "Moniteuren, og flere Deputerede, hvilket vakte almindelig Latter. Da nu Opvarterne søgte at afvaske Blækket af Tribunens hvide Marmor, tilraabte Hr. Auguis Kammeret, der vedblev at lee: "Det er Dem ikke værdigt, mine Herrer, ved en saa ubetydelig Omstændighed at lade Dem forstyrres i en saa alvorlig Discussion. Vistnok vilde mangen En ønske, at den Plet, som hiin Traktat og vor Regjerings Færd have kastet paa Frankerigs Ære, lige saa let lod sig afvaske, som disse Pletter; men denne Renselse vil ikke falde saa let, Nu tilraabte Man ham: "Meget godt." - Under Diskussionen er det iøvrigt oplyst, at Kongen har formeligen ratificeret Traktaten, efter den gamle Formular, at han lover paa sin Ære og sit kongelige Ord, altid at holde Traktaten ukrænket, uden nogensinde at handle imod den, eller tillade, at der direkte eller indirekte handles imod den, paa hvilkesomhelst Grunde eller Paaskud." Hr. Salverte spurgte, hvorledes Kronens Raadgivere havde kunnet beholde slige Formularer, og om Man ikke maatte troe sig sat to Aarhundreder tilbage; om dette ikke var en Ludvig den Fjortendes, en absolut Konges Sprog, Ludvig Philip forpligter sig for det franske Monarkies evige Vedvarenhed, og at Jngen maa direkte eller inddirekte antaste denne Forpligtelse, og i dette Øieblik delibererer Kammeret, om det, ikke indirekte, men meget direkte, vil erklære den for ugyldig!" (Bravo!" til Venstre). Fremdeles er det ved flere Breve oplyst, at den nordamerikanske Gesandt har raadet Præsident Jackson til Trusler, som det sikkreste Middel, ved hvilket Man torde haabe at komme til Maalet, Regjeringen har foreløbigen vundet sin Proces med Advocaterne, idet Retten har erklæret Disciplinarraadets Beslutning for ugyldig; men dette har appelleret Sagen, og vedkommende Advocater ville, selv om den tabes ved en høiere Jnstants, hellere underkaste sig den mulige Disciplinarstraf, end adlyde en Forholdsregel, hvori de see en Udvært af egenmægtig Vilkaarlighed, da den skjønneste Deel af deres Kaldspligter byder dem, stedse at gjøre en saadan Fremgangsmaade Modstand.
Odense Adresse-Contoirs Efterretninger, 1835-04-24
Til de glædelige Efterretninger hører, at Borgerkongedømmets store Bygmester, Ædlingen Lafitte, dog ikke har bygget alle sine Penge og derved og ikke er bleven saa fattig som Man troede. Han har nu været saa heldig at træffe en Overeenskomst med Banken, hvorved Ludvig Philip slipper for at være hans Kautionist, og han selv forpligter sig til at betale Banken 6 Millioner inden 9 Aar. Hr. Perigord, forhen Hr. Lafittes Assorie, bidrager til denne Sum med 800,000 Fr. Hr. Lafitte beholder endnu 3 Millioner Fr. efterat have afbetalt hine 6 Millioner, endog uden at regne mange store Fordringer, som uden at være af stor Værdie for Øieblikket, med Tiden kunne stige i Værd. deere
Odense Adresse-Contoirs Efterretninger, 1835-04-24
Udenlandske Blandinger. Storbrittannien. Flere rige Lorder ville ved Subskription udruste en Expedition til at udforske det Jndre af Afrika imellem Littakun og Maanebjergene. Expeditionen skal fra Cap af trænge frem Nord paa, og søge Kilderne til en Flod, som har sit Udløb i Middelhavet, og saaledes stræbe at naae dette Hav.
Odense Adresse-Contoirs Efterretninger, 1835-04-24
Frankerig. Til Kongens sidste Aftenselskaber vare flere fornemme Fremmede indbudne, hvoriblandt den engelske Gesandt, Lord Cowley, den danske, General v. Juel, den svenske, Grev Løvenhielm o. s. v.
Odense Adresse-Contoirs Efterretninger, 1835-04-24
Norge. Udgiveren af "Morgenbladet, Faktor R. Hvid, blev i Midten af forrige Aar, formedelst en Artikel om Danmarks Provindsialstænder, sagsøgt af Generalfiskalen ifølge den gamle danske, i Norge tildeels endnu i Kraft, staaende, Forordning af 27 Septbr. 1799 og dens §8, der lyder paa 3 Aars Tugthuusarbeide. Ved Underrettens Dom er nu ovennævnte Udgiver bleven fuldkommen frikjendt. - Derimod har en anden Trykkesag, anlagt af Generalmajor Baron Wedel=Jarlsberg for fornærmelige Beskyldninger i en anonym Artikel, havt et uheldigt Udfald for Hr. Hvid. Underretten havde mortificeret beskyldningerne imod Generalen og idømt Faktor Hvid, som Udgiver, en Mulkt af 400 norske Specier til Fattigkassen, hvilken Dom Overretten har bekræftet.
Odense Adresse-Contoirs Efterretninger, 1835-04-24
Tyrkiet. Pesten skal være bragt til Alexandrien ved en Malteser, som havde indsmuglet en Balle Silke fra Syrien. Det Huus, hvori den udbrød, blev strax stukket i Brand, og Malteseren blev skudt.
Odense Adresse-Contoirs Efterretninger, 1835-04-24
Fædrelandet. Videnskabelighed. "Digteren Andersen skriver nu ikke mere saa godt som før; han er vist udtømt, ja, det har jeg saamænd længe ventet!" saaledes er Digteren bleven omtalt hist og her i nogle af Hovedstadens Cirkler, netop maaskee der, hvor han ved sin første Fremtræden allermeest forkjæledes og næsten forgudedes. Men at han ikke er udtømt, og at han tvertimod nu har svunget sig til en mærkelig, før ukjendt Høide, har han ved sin "Omprovisator nylig paa en glimrende Maade lagt for Dagen. Den gjengiver os hele Jtaliens rige, fremmede Natur. Bogen er en Roman, men den er for os tillige en Reisebeskrivelse. Digteren har øiensynligen udhævet det Mærkeligste af hvad han har seet i Landet og dette ligger da for vore Øine, opfattet (Søndagsbladet.)med en sjelden poetisk Evne.
Odense Adresse-Contoirs Efterretninger, 1835-04-24
Blandinger. Fra St. Thomas skrives under 28 Febr.,at General=Gouverneuren, Generalmajor v. Scholten var med Skibet Johanne Marie ankommet med sin Adjutant og Følge paa 40 Dage fra Falmouth til St. Croix den 27 Januar. Den følgende Dag feiredes Hs. Majestæt Kongens Fødselsdag paa den meest glimrende og høitidelige Maade, ved hvilken Leilighed General Gouverneuren, efter Hs. Majestæts Befaling, uddeelte flere Jnsignier af Dannebrogordenen. Den 2 Febr. udstedte han en Proklamation til Øens Beboere. - Af Vigtighed ogsaa for de danske Besiddelser i Vestindien er det, at det engelske Gouvernement nyligen har foretaget en væsentlig Forandring i den hidtil bestaaende Paketindretning imellem Vestindien og Europa, Neder Gene hvorved der er opnaaet en hyppigere og bedre Kommunikation, saavel imellem de vestindiske Øer indbyrdes, som imellem disse og Europa, hvorimellem der herefter vil kunne sendes to Gange maanedligen Breve og Pakker, istedetfor hidtil kun en Gang. Til en lettere og behageligere Kommunications Fremme imellem de vestindiske Øer indbyrdes har det engelske Gouvernement didsendt to Kongel. Dampskibe af betydelig Kraft, samt et tredie som Reserve, og valgt den dansk vestindiske Øe St. Thomas, formedelst dens heldige Beliggenhed, til det Sted, hvorfra Paketterne skulle afgaae.
Odense Adresse-Contoirs Efterretninger, 1835-04-24
Svendborg. Da Anmeldelsen fra Odense, i denne Avis Nr. 62, betræffende Arbeidsanstalten i Svendborg, i Slutningen indeholder Ønsket om: at det i den citerede Text yttrede Haab angaaende en Bespiisningsanstalt maatte gaae i Opfyldelse - for hvilket velvillige Ønske den ærede Anmelder skjønsomt takkes - saa bør det ei undlades herfra at meldes, at siden Jndbydelsen til Grundlægning af en Bespiisningsanstalt udgik, som var den 14 April 1834, hvorved strax Adskillige paategnede Planen, ere Deeltagernes Antal ved Fattigforstander Trabolts utrættelige Virksomhed, forøget saa meget, at man den 9 Februar d. A. saae sig istand til at sætte Bespiisningsanstalten i Gang. - Enhver, der vil arbeide, kan nu erholde et godt Maaltid Mad og 1 Pd. Brød daglig, for hvilket der dog i Alt afdrages 3 s. i den fortjenende Arbeidsløn, med Undtagelse af høie Helligdage, paa hvilke Portionerne uddeles gratis. Fra 9 Februar til 18 April ere saaledes uddeelte 878 Portioner Mad. og 878 Pd. Brød. - Hidtil har man maattet indskrænke Uddelingen allene til de i Anstalten Arbeidende, der dog ogsaa i Sygdoms-Tilfælde have erholdt samme Forpleining gratis. - Yderne have meget fremmet det Gode ved at overlade Uddelingen aldeles til Bestyrelsen. Vanskelighederne man endnu har at kjæmpe med, ere deels det ringe Antal Arbeidere, som man hidtil har kunne erholde, der gjør Bespiisningsanstalten dobbelt kostbar, og deels den mindre heldige Retning, Godgjørenheden endnu stedse tager, ved hellere at give for Dørrene end at koncentrere Bidragene i eet Punkt, fra hvilket der da med større Kraft og Held kunde virkes. Uddelingen forventes midlertid at vedblive paa den ovennævnte Maade, uden Hensyn til Aarstiden; en god Begyndelse er saaledes skeet, og som alt Nyt skal have Tid til at udvikle sig, staaer det ogsaa til at haabe, at denne Sag, successive vil vinde i Jnteresse som i Omfang. Svendborgernes Godgjørenhed, Bestyrelsens Uafhængighed, og Stiftets Hovedstads skjønne Exempel, ere de Grunde, man tør bygge dette Haab paa.
Odense Adresse-Contoirs Efterretninger, 1835-04-24
Dødsfald. Naalemagermester J. N. Becker, 44 Aar; Kjøbmand D. Granelli; Kapit. P. F. Krogh; Frue Goschfød Meldahl; Stud. theol. P. A. Lorenzen, 24 Aar. Alle i Kbhavn. - Chr. Thorsøe, forhenv. Sognepræst til Schibye, Menighed i Sielland, 79 Aar; Præste=Enke Mad. A. C. Holm, fød Bruun, i Korsøer, 75 Aar; Bager C. Wæstphal, i Birkerød, 50 Aar; Regimentschirurg A. C. Sihm, Distrikschirurg for Jægerspriis Gods og Horns Herred; Forvalter J. Nielsen, paa Nørre=Elkiær, 68 Aar; Konferentsraad, Amtsforvalter M. Matthiesen, i Pinnenberg, 82 Aar; Pastor J. H. Schrøder, paa Den Grøde, 81 Aar; Enke-Oberstlieutenantinde Ch. A. v. Caroe, fød Banditz, i Rendsborg, 80 Aar. der, Bas(Jndsendt. Som oftest paaskjønnes først Gavnligheden af en god og nyttig Handlings Jværksættelse, efterat den er udført. Saaledes yder enhver retsindig Beboer paa hele Nørre-Sletten, Øvrighed, og Veivæsen fortjent Tak for den Opmærksomhed, der er bleven viist, med den saa meget befarede Vei fra denne Kant af Landet til Kjøbstaden Odense. J lige Begivenhed yttres endnu et almindeligt Ønske og Haab om: at Veien til det gamle bekjendte Ladested Klinteberg maatte blive værdiget en Hovedreparation, hvortil den høilig er trængende. Fra dette Ladested, udskibes aarlig flere tusinde Tønder Korn, og næsten altid paa en Tid i For= og Efteraar, naar Veien er meest ufremkommelig. Denne Skibsvei gaaer igjennem Dagstrup og Østrup Byer, og ligger for størstedelen paa dette lille Sogns Grund, hvis Beboere ikke ene formaae at istandgjøre den saaledes som burde skee. Men da den befares med Korn &c. af Omegnens Beboere i en Cirkel af 2 til 5 Miil, synes det ligesaa billigt som retfærdigt, at disse ogsaa som Brugere, under en duelig Veibetjents Tilsyn, toge Deel i dette Arbeide, hvilket ikke forsaa Mange kunde blive byrdefuldt, da det fornødne Gruus haves i Klinteberg Gruusbanke, som endog er brugt til den nu anlagte nye Landevei, og altsaa kan haves i Nærheden.
Odense Adresse-Contoirs Efterretninger, 1835-04-24
AVERTISSEMENTS. Formedelst Vindegadens Reparation er Passagen derigjennem indtil videre spærret for Kjørende og Ridende. Odense Politiekammer den 24 April 1835. S. Klauman.
Odense Adresse-Contoirs Efterretninger, 1835-04-24
Bekjendtgjørelse. Til større Beqvemmelighed for Reisende og Andre, som ønske direkte at afgaae fra Svendborg til Rudkjøbing eller Thorseng, uden dertil at benytte egen Baad eller Fartøi, men ere forpligtede efter Anordningerne allene i saa Henseende at bruge Fartøierne ved Svendborg eller Windebye Færgesteder, med mindre de forud erlægge den ved Anordningerne befalede Rekognition eller taxtmæssige Færgepenge, have undertegnede Besiddere, af Færgestederne i Svendborg, Windebye og Wemmenæs befuldmægtiget Havnefogden T. C. H. Pedersen i Svendborg til, i paakommende Tilfælde, ved Svendborg Skibsbroe paa vores Vegne at modtage fornævnte Rekognition og Færgepenge, ligesom og efter Begjæring af de, som ønske fra Svendborg Skibsbroe at benytte Færgefartøierne til nogen Overfart eller Seilads, at gjøre Bestilling hos os til Fartøiernes Møde, og at modtage den os derfor tilkommende Betaling. Svendborg, Windebye og Wemmenæs den 20 April 1835. N. Løve. A. Møller. M. sal. Schulz. Skipper A. M. Fischer. ligger under Ladning i Flensborg med Gods til Odense, og afgaaer om 8 a 10 Dage.
Odense Adresse-Contoirs Efterretninger, 1835-04-24
Skipper H. J. Topp, som ligger under Ladning i Kjøbenhavn med Gods til Odense, og medtager Passagerer, bliver seilfærdig om 8 a 10 Dage.
Odense Adresse-Contoirs Efterretninger, 1835-04-24
Til Aarhuus afgaaer Skipper Tanggaard først i næste Uge, og medtager Fragtgods og Passagerer. Man behager at Brown. melde sig paa Skibet eller hos Mægler.
Odense Adresse-Contoirs Efterretninger, 1835-04-24
Skipper J. F. Anderschou afseiler til Aarhuus først i næste Uge, og medtager Fragtgods og Passagerer. Paa Retouren anløber han Fredericia, for derfra at modtage Stykgods til Odense.
Odense Adresse-Contoirs Efterretninger, 1835-04-24
Skipper J. C. Anderskou i Odense bliver seilfærdig den 1 Mai, og medtager Gods og Passagerer til Kjøbenhavn. Vedkommende behager forinden at melde sig hos Skipperen, boende ved Nørreport.
Odense Adresse-Contoirs Efterretninger, 1835-04-24
Lægdslister samt Af= og Tilgangslister for Lægderne, faaes paa Adressekontoirets Boglade.
Odense Adresse-Contoirs Efterretninger, 1835-04-24
Med Dameklæders Syening efter nyeste Mode anbefaler Undertegnede sig, ligesom og med at undervise og oplære unge Piger i dette Fag. Odense den 14 April 1835. Caroline Cicilia Frandsen, boende i No. 409 paa Nørregade.
Odense Adresse-Contoirs Efterretninger, 1835-04-24
Jfølge Begjæring af Skiftekommissionen i Eieren af Taarnholm, Greve Ahlefeldt Laurwighs Opbudsboe, vorder benævnte Hovedgaard Taarnholm med underliggende Bøndergods og Hemmershøi Kirke med Kirketiende, stillet til Bortsælgelse ved 3 offentlige Auctioner, som afholdes Onsdagene den 20 Mai, 3 og 17 Juni førstkommende, hver Dags Formiddag Klokken 11. De 2 første Auctioner afholdes paa Slagelse Raadstue og den sidste Auction paa Gaarden Taarnholm selv. Denne Hovedgaard har fri Hovedgaardstaxts Hartkorn 71. Tdr. 5 Skpr. 5 Fdkr. 1 7 3/5 Alb. og ufrit Hartkorn 4 Tdr. 1 Fdkr. 1 3/4 Alb., Alt Ager og Eng, og hvortil er et Areal af 496 Tdr. Land. Hollænderie besætningen er 100 Stkr. Køer. Til Hovedgaarden hører en Fredskov, omtrent 2 1/2 Miil derfra liggende, hvilken Fredskov, i Forening med det dertil hørende Overdrev, der nu bruges af nogle derpaa bosatte Huusmænd, staaer for Hartkorn Ager og Eng 5 Tdr. 4 Skpr. og Skovskyld 1 Td. 2 Fdkr. 2 Alb., og indeholder Skoven omtrent 193 Tdr. Land, bevoxet med Ege= og Bøgetræer, samt en stor Deel Hessel- og Elleskov. Hemmershøi Kirke har tiendeydende Hartkorn 282 Tdr. 5 Skpr. 1/5 Alb., hvoraf Tienden oppebæres i Neget. Det Hovedgaarden og Hemmershøi Kirke underliggende Jordegods udgjør frit Hartkorn 4 Tdr. 1 Fdkr. 11 3/4 Alb., kontribuabelt Bøndergods Hartkorn 565 Tdr. 1 Skp. 1 Fdkr. 2 1/3 1/4 Alb. og Skovskyld 1 Td. 5 Skpr. 1 Fdkr. 1/5 Alb., hvilket Bøndergods Hartkorn er fordeelt paa 47 Gaarde, 10 Boelsteder og 57. Huse. Desforuden haves 20 jordløse Huse. De aarlige Jordebogsindtægter ere Landgilde: Rug 126 Tdr. 6 Skpr. 1 1/2 Alb., Byg 261 Tdr. 2 Skpr. 5 1/3 Fdkr., Havre, 144 Tdr. 7 Skpr. 2 1/2 Fdkr., Humle 4 Lpd., og Smaaredsel 54 Lam, 46 Gjæs, 124 Stkr. Høns, 81 Snese Æg og 19 Lpd. 4 Pd. Smør. Jordebogs=Pengeindtægten er aarlig 2115 Rbd. 79 s. Sølv og 40 Rbd. Sedler. Af Godsets Gaardmænd forrettes noget Høe= og Rørhøstssamt Hegningsarbeide aarlig, ligesom og befordres fra Fredskoven til Hovedgaarden aarlig 79 Favne 3/4 Alen langt Bøgebrænde, 49 Læs Tømmer og 34 Læs Gjerdselbrænde eller andet Træ. Herforuden forrettes noget mere, dog ubetydeligt Spanddagsarbeide. Af Huusmændene høstes aarlig 160 Tdr. Land paa Hovedgaardens Marker, foruden Opgravning af endeel Kartofler og noget Hegningsarbeide, Opslagning aarlig i Skoven af 60 Favne Brænde, samt 52 1/2 Pligtsarbeidsdage ugentlig, Alt paa Huusmændenes egen Kost og med deres egne Redskaber.
Odense Adresse-Contoirs Efterretninger, 1835-04-24
Hovedgaardens Jorder og Hollænderie samt Hemmershøi Kirketiende ere for nærværende Tid under Forpagtning, imod aarlig Afgivt 150 Tdr. Rug, 200 Tdr. Byg, betalt efter hvert Aars Kapitelstaxt, og i Penge 1000 Rbd. Sølv, foruden at Forpagteren tilsvarer alle Skatter og Onera, som paahvile det Overdragne, samt vedligeholder de til Brug overdragne Bygninger m.v. og er Forpagteren, i Tilfælde af Salg, pligtig at fratræde Forpagtningen, efter et Aars Opsigelse, til en 1ste Mai, uden nogen Godtgjørelse. De trykte Konditioner for dette Salg, saavelsom Extract af Jordebogen ville, fra 8 Dage forinden første Auction, henligge til Eftersyn i Hotel Royal ved Amagertorv og paa Gjæstgiver stedet de 5 Hjorte paa Vestergade i Kjøbenhavn, paa Post- og Gjæstgivergaardene i Roeskilde, Ringsted, Slagelse, Korsøer, Vordingborg, Odense, Nyborg, Middelfart, Aarhuus, Aalborg, og Veile og paa Taarnholm Godses Skriverstue, hvor og den udførlige Jordebog henligger til Eftersyn, og hvorfra Eiendommen ved Forvalter Copmann paavises. Denne Bekjendtgjørelse tjener tillige vedkommende Panthavere til Underretning, i Overeensstemmelse med Plakaten af 22 April 1817. Birch. Slagelse den 19 April 1835. Sa Fæstehuusmand Hans Hansen af Skalberg i Wissenberg, Sogn, som i Marts Maaned 1832 forlod sit Hjem, og hvis Opholdsted ikke vides, indkaldes herved, overeensstemmende med det Kongelige danske Kancellies Skrivelse af 31 Marts d. A.,med 6 Ugers Varsel, at melde sig her ved Stiftskontoiret, for at meddele Erklæring om, hvorvidt han maatte ønske at fortsætte Ægteskabet med hans fra Bord og Seng separerede Hustrue. Odense i Fyens Stiftamtmandskab den 15 April 1835. Cederfeld de Simonsen.
Odense Adresse-Contoirs Efterretninger, 1835-04-24
Jndustrie. Til betydelig nedsatte Priser sælges ved Undertegnedes Fabrik: a) 6 Slags Kornrensemaskiner til 14 1/2, 25, 27, 35 a 35 Rbd. Stk. En Sædekornsrensemaskine til 27 Rbd. med Jern Vifte og 4 bevægelige Sold, passende til en Herregaard, samt flere andre af engelsk Konstruktion med Jernviste og Jernhjultil 25 a 27 Rbd. staae færdige. Til Jylland og Fyen er iaar solgt 21 Stkr. af flere Slags, dog meest af dem til 25 Rbd. - b) alle brugelige Slags finere og grovere Karter og Farvekradsere m.m. Ved foranstaltet nyt og fuldstændigt Maskinerie kan Fabrikken nu levere cirka 16,000 Par Karter og Aaret, og har en Ordination iaar paa omtrent 10,000 Par til Jylland og Fyen. De fine dobbelte Karter ere nedsatte til 10 Mk. 8 s. og en liden mindre Sort til 9 Mk. 12 s.; de Enkelte til 7 Mk. 6 s. Alt l. g. Courant pr. Dusin. For Kontant gives 2 Procent, Rabat. - c) Alle Slags Soldevæverarbeide til Rensemaskiner, Grynqværne, Maltkjøller, nedsat til 6, 7 a 8 Rbmk. pr. Alen. Heraf staae færdige en 500 Alen. Hos Hr. Kjøbmand J. H.C. Wecke, boende paa Nørregade i Odense, er Oplag heraf. Assens K. p. Jndustrieanstalt den 12 April 1835. Rasmussen, Eier af Jndustrieanstalten m.m.
Odense Adresse-Contoirs Efterretninger, 1835-04-24
At jeg er forsynet med Sukker og Strup fra Rees Raffinaderie i Aarhuus, og udsælger i større og mindre Partier, bekjendtgjøres. J. F. Petersen.
Odense Adresse-Contoirs Efterretninger, 1835-04-24
Kjøbenhavns Seildug til Fabrikpriis og russisk Seil- og Ravn J. F. Petersen, dug til billig Priis faaes hos Overgade No. 7.
Odense Adresse-Contoirs Efterretninger, 1835-04-24
Glasvarer i Rudkjøbing, saavel slebne som uslebne, bestaaende af Frugtkurve, dito Vaser, Blomstervaser, Sukkervaser, Smørkander, Pokaler, Karafler, Viin, & Dessertglas, forskjellige smukke Ølglas, Flacons, Aschjetter, Sennopskander, Flødekander, Saltkar, Sæbe. & Pomadedaaser, Syltekrukker i diverse Størrelser, Speilglas, hamrede 3/4 Pots Bouteiller m. m. m. er Undertegnede forsynet med til de billigste Priser. L. Lucas. En Kroe paa Landet. ønskes tilkjøbs, tilleie eller i Fæste. De herpaa Reflecterende ombedes i portofrie Breve til Kommissionair Larsen i Faaborg at opgive de Vilkaar, hvorpaa de vil overlade en slig Kroe, hvis Beliggenhed og Tilliggende m.v. og bedes angivet.
Odense Adresse-Contoirs Efterretninger, 1835-04-24
Landeiendom tilkjøbs. Formedelst Forandring af Stilling agter Eieren af en udmærket god Avlsgaard paa 6 a 7 Tdr. Hartkorn, beliggende i en skjøn og frugtbar Egn, i Nærheden af Weile, underhaanden paa særdeles billige Pengevilkaar at sælge samme, naar Lysthavende derom henvende sig til Proprietair Hansen paa Rugballegaard, eller Proprietair Sabroe paa Theibelgaardpr. Weile, som paaviser Eiendommen, om hvilken til Efterretning tjener, at Bygningerne ere udmærket gode og Bopælen, indrettet for en Familie uden for Bondestanden.
Odense Adresse-Contoirs Efterretninger, 1835-04-24
En Gaard i Hauge Bye ved Stige, med 40 Tdr. Pløieland, foruden Maebund og Tørvemaal, med 4 Tdr. 7 Skpr. Hartkorn, er underhaanden at faae tilkjøbs og kan tiltrædes strax. De, som ønske nærmere Oplysning om Eiendommen, vilde behage at henvende dem til Brændeviinsbrænder Th. Thomsen, uden Odense Nørreport. ene Tirsdagen den 5 Mai førstkommende, Formiddag Kl. 10, bliver paa Herredernes Tingsted i Odense afholdt Licitation paa en Steenbroes Opførelse og Ombygning ved Over=Mølle ved Harritzlev, efter Overslag og Konditioner, som faaes paa Lunde, Scham og Schoubye Herreders Kontoir, den 18 April M. Knutzen.
Odense Adresse-Contoirs Efterretninger, 1835-04-24
Tirsdagen den 28 hujus, Kl. 10 Formiddag, og følgende Dag, lader Enkemadame Andersen paa Østrupgaard, i Haastrup Sogn, formedelst Bopæls Forandring, ved Auction bortsælge endeel Ind- og Udboe, bestaaende af gode uldne og linnede Folkesengklæder, Blaarlærreds Lagner, Borde, Stole, et komplet Smedieværktøi med Ambolt, Blæsebælg og øvrigt Tilbehør, endeel Kjøkkentøi, samtlige Meierie- og Bryggerhuus Redskaber, hvoriblandt flere indmurede Kjedler og Gryder, adskillige gode Materialheste, nogle Stkr. Malkekøer, endeel 2 og 1-aarige Qvier, en Flok gode fiinuldede Faar med Lam af dansk Race, en Flok overfødte Sviin, en stor Deel Avlsredskaber, saasom Vogne, Plouge, Trumler, Skovslæder, endeel Jernstænger, Grøvtespader og Hakker, en Kane, en Høvlebænk, endeel godt Huggetøi, Seeletøier, Hestedækkener, Kornsække, noget ophugget Gavntræe m.m. Konditionerne erfares paa Auctionsstedet bemeldte Tid, da Lysthavende behageligen ville sig indfinde. Salling Herredskontoir, Faaborg den 14 April 1835. Wiborg.
Odense Adresse-Contoirs Efterretninger, 1835-04-24
Extract.
Odense Adresse-Contoirs Efterretninger, 1835-04-24
Mortifications-Stævning. I Henhold til den i disse Tidender No. 59 for indeværende Aar indrykkede Hovedstævning, indstævnes fremdeles den eller de som maatte være i Besiddelse af en af Huusmand Lars Pedersen i Gudbjerg til Jndsidder Rasmus Pedersen sammesteds udstædt Obligation, dateret 4 Mai 1825, tinglæst den 19 s. M. og lydende paa 100 Rbd. Sedler, hvorved er givet første Prioritets Panteret i Debitors tilhørende Huus m.v. i Gudbjerg, at møde inden Sunds Gudme Herreders Ret den første Torsdag i August Maaned 1836, om Formiddagen Kl. 10, for der og da med Obligationen at fremkomme og deres lovlige Adkomst til samme at beviisliggjøre, da ellers Citanten ved hans beneficerede Sagfører Prokurator la Cour hersteds, vil forvente og paastaae Obligationen mortificeret, saa at den af Pantebogen kan udslettes, i Overeensstemmelse med den Kongelige allernaadigste Bevilling af 5 Februar 1835. Lavdag og Forelæggelse kan, ifølge Forordningen af 5 Juni 1796, ikke ventes. Sunds Gudme Herreders Kontoir i Svendborg den 10 April Bruun.
Odense Adresse-Contoirs Efterretninger, 1835-04-24
Paa Adressekontoirets Boglade faaes: Samlinger til den danske Medicinalhistorie, udgivne af Dr. J. D. Herholdt, Etatsraad, og Dr. F. W. Mansa, Regimentschirurg. 1ste Binds 3die Hefte. 5 Mk. 8 s. - Subskription paa Fortsættelsen modtages. Kort Veiviisning til at behandle sine Bier med Klogskab, af Pastor Rønne. 1 Mk. indb.